Emmanuel Mayuka

Emmanuel Mayuka (lahir 21 November 1990) merupakan seorang pemain bola sepak profesional Zambia yang bermain sebagai penyerang untuk kelab Inggeris,  Southampton.

Karier kelab
Dilahirkan di Kabwe, Mayuka memulakan kariernya di Zambia bersama Akademi Lusaka ketika berumur 11 tahun. Pada tahun 2007, dia menyertai Kabwe Warriors, salah satu kelab terbesar di Zambia. Dalam pasukan ini, dia menjaringkan 15 gol dalam 23 perlawanan. Dia kemudiannya dipilih untuk pasukan kebangsaan Zambia bawah-17.

Maccabi Tel Aviv
Pada bulan September, dia menyertai kelab Israel, Maccabi Tel Aviv. Sebelum menyertai Maccabi Tel Aviv, Mayuka hampir menyertai kelab Portugal, Porto, tetapi ia tidak menjadi kenyataan. Apabila dia berpindah ke Maccabi Tel Aviv, Mayuka menyertai pasukan belia kelab itu dimana dia menjaringkan tiga gol. Pada bulan April 2010, Mayuka menyambung kontraknya bersama Maccabi Tel Aviv sehingga tahun 2014.

BSC Young Boys
Pada 28 Mei 2010, ianya telah disahkan bahawa Mayuka telah menandatangani kontrak lima tahun bersama kelab Switzerland, BSC Young Boys dengan yuran perpindahan sebanyak $1.7j kepada Maccabi Tel Aviv sebagai pengganti untuk Seydou Doumbia, yang dijual kepada CSKA Moscow. Pada 1 Disember 2010, Mayuka menjaringkan dua gol dalam perlawanan Liga Europa menentang Stuttgart dimana mereka menang 4–2. Pada 17 Februari 2011, Mayuka menjaringkan gol ke atas kelab Rusia, FC Zenit Saint Petersburg dalam pusingan 32 terakhir Liga Europa untuk membantu kelabnya menang 2–1.

Southampton
Pada 28 Ogos 2012, dia bersetuju untuk menyertai kelab Liga Perdana Inggeris, Southampton dengan kontrak selama lima tahun dan yuran perpindahan yang tidak didedahkan. Dia membuat penampilan sulungnya untuk The Saints ketika menentang Manchester United di Stadium St. Mary pada 2 September 2012, masuk sebagai pemain gantian.

Dia sekali lagi bermain sebagai pemain gantian ketika menang 4–1 ke atas Aston Villa. Pada 22 Disember 2012, dia berada dalam kesebelasan utama ketika kekalahan 1–0 kepada Sunderland sebelum dikeluarkan selepas 55 minit.

Gol kompetitif pertamanya untuk kelab itu datang ketika kemenangan 5–1 ke atas Barnsley dalam Piala Liga pada 27 Ogos 2013.

Pada 2 September 2013, Mayuka menyertai kelab Ligue 1, Sochaux secara pinjaman semusim.

Karier antarabangsa
Mayuka membuat penampilan pertama untuk pasukan senior dalam Piala COSAFA 2007, menjaringkan gol kedua ketika kemenangan 3–0 ke atas Mozambique. Mayuka menjaringkan gol pertama untuk Zambia dalam Piala Negara-Negara Afrika 2012 ketika menang ke atas Senegal. Dalam pertandingan yang sama, dia menjaringkan gol ke atas Libya di peringkat kumpulan, dan kemudiannya menjaringkan gol ketika kemenangan 1–0 ke atas Ghana di peringkat separuh akhir. Dia kemudiannya bermain 120 minit ketika kemenangan Zambia ke atas Ivory Coast.

Gol antarabangsa

Kejayaan

Kelab
Maccabi Tel Aviv
Piala Toto: 2008–09

Pasukan kebangsaan
Zambia
Piala Negara-Negara Afrika: 2012

Individu
Kasut Emas Piala Negara-Negara Afrika 2012

Rujukan

Pautan luar
 Profil Emmanuel Mayuka di Southampton F.C.

Kelahiran 1990
Orang hidup
Pemain bola sepak Zambia
Pemain Piala Negara-Negara Afrika 2008
Pemain Piala Negara-Negara Afrika 2010
Penyerang (bola sepak)
Pemain bola sepak ekspatriat di Israel
Pemain bola sepak ekspatriat di Switzerland
Pemain bola sepak ekspatriat di England
Pemain bola sepak ekspatriat di Perancis
Pemain Maccabi Tel Aviv F.C.
Pemain Southampton F.C.
Pemain Kabwe Warriors F.C.
Pemain Piala Negara-Negara Afrika 2012
Pemain BSC Young Boys
Pemain Liga Perdana Israel
Pemain Liga Super Swiss
Pemain Liga Perdana Inggeris
Pemain Piala Negara-Negara Afrika 2013
Pemain FC Sochaux-Montbéliard
Pemain Ligue 1
Pemain Piala Negara-Negara Afrika 2015